ประธาน ศรีดารุณศีล

พระคุณเจ้า โยเซฟ ประธาน ศรีดารุณศีล (เกิด 9 กุมภาพันธ์ พ.ศ. 2489) เป็นมุขนายกกิตติคุณมิสซังโรมันคาทอลิกสุราษฎร์ธานี เคยดำรงตำแหน่งรองประธานสภาประมุขแห่งบาทหลวงโรมันคาทอลิกแห่งประเทศไทย และ อธิการเจ้าคณะแขวงซาเลเซียนแห่งประเทศไทย

 ประวัติ 
พระคุณเจ้าโยเซฟ ประธาน ศรีดารุณศีล ท่านรับศีลล้างบาปที่วัดพระหฤทัยพระเยซูเจ้า อำเภอวัดเพลง จังหวัดราชบุรี รับศีลกำลังที่วัดนักบุญยอแซฟ อำเภอบ้านโป่ง จังหวัดราชบุรี เติบโตและเข้าบ้านเณรซาเลเซียนในนามวัดพระตรีเอกภาพหนองหิน อำเภอเมือง จังหวัดนครปฐม ในปี ค.ศ. 1965 ท่านได้เข้าเป็นสมาชิกคณะซาเลเซียนของคุณพ่อบอสโกที่ อำเภอหัวหิน จังหวัดประจวบคีรีขันธ์ ศึกษาวิชาปรัชญาที่ฮ่องกง และวิชาเทววิทยา ที่เครมิซาน ประเทศอิสราเอล และในวันที่ 29 มิถุนายน ปี ค.ศ.1975 ท่านได้รับศีลบวชเป็นบาทหลวงจากสมเด็จพระสันตะปาปาปอลที่ 6

ท่านเริ่มดำรงตำแหน่งมุขนายกมิสซังโรมันคาทอลิกสุราษฎร์ธานี เมื่อวันที่ 9 ตุลาคม ค.ศ. 2004

 อ้างอิง 

 แหล่งข้อมูลอื่น 
Catholic hierarchy

หมวดหมู่:มุขนายกมิสซังโรมันคาทอลิกสุราษฎร์ธานี
หมวดหมู่:สมาชิกคณะซาเลเซียน
หมวดหมู่:บุคคลจากจังหวัดราชบุรี